《澧州通济桥词》
元代·苏天爵

望涔阳兮嵯峨，涉江浦兮横波。当周行兮揭厉，嗟征人兮柰何。

南荆兮溽暑，云冥冥兮多雨。招舟子兮未来，路曼曼兮修阻。

羌申伯兮遗绪，积财富兮能予。断木兮林中，斲石兮山下。

造飞梁兮穹窿，播惠利兮焉穷。帝褒嘉兮厥美，锡天书兮九重。

源涸兮石腐，名延兮终古。爰抽思兮咏歌，蹇将遗兮行者。

作者简介：苏天爵（1294年-1352年），字伯修，号滋溪先生，真定（今河北省石家庄市正定县）人，元代文学家，史学家、理学家。岭北行省左右司郎中苏志道之子，至元三十一年（1294年）出生于一个世代为学，藏书万卷的望族。少从安熙学，为国子学生，得吴澄、虞集、齐履谦先后为之师。延祐四年（1317年）参加国子学生公试，名列第一。释褐授大都路蓟州判官。至正十二年（1352年），江淮红巾军起义，奉命参政江淮行省，总兵于饶、信。卒于军中，年五十九岁。